CELEX: C2004/201/07
Language: sl
Date: 2004-08-07 00:00:00
Title: Sodba Sodišča (prvi senat) z dne 24. junija 2004 v zadevi C-350/02: Komisija Evropskih skupnosti proti Kraljevini Nizozemske (Neizpolnitev obveznosti države — Obdelava osebnih podatkov in varstvo zasebnosti v sektorju telekomunikacij — Člena 6 in 9 Direktive 97/66/ES — Dolžnost natančne opredelitve domnevnih neizpolnitev v obrazloženem mnenju)

7.8.2004   
            
            
               SL
            
            
               Uradni list Evropske unije
            
            
               C 201/4
            
         
      SODBA SODIŠČA
   
   (prvi senat)
   z dne 24. junija 2004
   v zadevi C-350/02: Komisija Evropskih skupnosti proti Kraljevini Nizozemske (1)
   
   (Neizpolnitev obveznosti države - Obdelava osebnih podatkov in varstvo zasebnosti v sektorju telekomunikacij - Člena 6 in 9 Direktive 97/66/ES - Dolžnost natančne opredelitve domnevnih neizpolnitev v obrazloženem mnenju)
   (2004/C 201/07)
   Jezik postopka: nizozemščina
   V zadevi C-350/02, Komisija Evropskih skupnosti (zastopnika: M. Shotter in W. Wils), proti Kraljevini Nizozemske (zastopnik: S. Terstal) zaradi ugotovitve, da Kraljevina Nizozemska, s tem da ni sprejela vseh zakonskih, podzakonskih in upravnih predpisov, potrebnih za uskladitev s členoma 6 in 9 Direktive Evropskega parlamenta in Sveta 97/66/ES z dne 15. decembra 1997 o obdelavi osebnih podatkov in varstvo zasebnosti v sektorju telekomunikacij (UL 1998 L 24, str. 1) oziroma s tem, da teh predpisov ni sporočila Komisiji, ni izpolnila obveznosti iz Pogodbe ES, je Sodišče (prvi senat) v sestavi P. Jann, predsednik senata, A. La Pergola in S. von Bahr, sodnika, R. Silva de Lapuerta, sodnica, in K. Lenaerts (sodnik poročevalec), generalna pravobranilka: J. Kokott, sodni tajnik: M.-F. Contet, glavna administratorka, dne 24. junija 2004 razglasilo sodbo, katere izrek se glasi kot sledi:
   
               1)
            
            
               Kraljevina Nizozemske, s tem da je nepopolno prenesla člen 6 Direktive Evropskega parlamenta in Sveta 97/66/ES z dne 15. decembra 1997 o obdelavi osebnih podatkov in varstvo zasebnosti v sektorju telekomunikacij, s tem da se po eni strani člen 11.5(1) Wet houdende regls inzake de telecommunicatie (Telecommunicatiewet) sklicuje na splošni upravni predpis, o katerem Komisija Evropskih skupnosti ni bila obveščena, ter po drugi strani s tem, da o predpisih za izvedbo, navedenih v členu 11.5(3) Telecommunicatiewet, ni obvestila Komisije, ter s tem, da je pomanjkljivo prenesla člen 9 te direktive, ni izpolnila obveznosti iz te direktive.
            
         
               2)
            
            
               V preostalem se tožba zavrže.
            
         
               3)
            
            
               Kraljevina Nizozemske sama nosi svoje stroške ter se ji naloži plačilo treh četrtin stroškov Komisije.
            
         
               4)
            
            
               Komisija sama nosi preostanek svojih stroškov.
            
         
      (1)  UL C 323, 21.12.2002.